Source: http://www.margitamarkova.sk/node/9
Timestamp: 2018-05-24 21:07:46+00:00

Document:
Správa o transparentnosti 2016 | Ing. Margita Marková
audit, účtovníctvo, poradenstvo
Ekonomické poradenstvo, účtovníctvo a lektorská činnosť
Správa o transparentnosti v zmysle § 24 Zákona č. 540/2007 Z.z. o audítoroch, audite a dohľade nad výkonom auditu v znení neskorších predpisov.
Som audítorka, ktorá vykonáva štatutárne audity individuálnej účtovnej závierky, okrem iného aj audity subjektov verejného záujmu. V súlade s § 24 zákona č. 540/2007 Z.z. o audítoroch, audite a dohľade nad výkonom auditu v znení neskorších predpisov (ďalej len „Zákona“) zverejňujem túto správu o transparentnosti za rok končiaci 31.12.2016.
Audítorskú činnosť vykonávam ako fyzická osoba, som členkou Slovenskej komory audítorov na základe licencie č. 405 vydanej Slovenskou komorou audítorov dňa 1.3.2004. Mám trvalé sídlo v Novej Bani, Viničná I/70.
Audítorskú činnosť vykonávam samostatne ako fyzická osoba. Nie som súčasťou siete v zmysle § 2 ods. 10 Zákona.
V súlade s § 21 ods. 1 Zákona vykonávam audit ako zodpovedná audítorka Ing. Margita Marková, číslo licencie 405 vo vlastnom mene a na vlastný účet. Celý proces audítorského overovania účtovných závierok spoločnosti je plánovaný a riadený v zmysle Medzinárodných usmernení pre audit, uisťovacie služby a etiku ako aj Zákona.
Popis vnútorného systému
Ako zodpovedná audítorka zodpovedám za celkovú kvalitu overovacích prác každej zákazky, dodržiavanie nezávislosti a odbornej spôsobilosti. Vo svojej práci uplatňujem postupy stanovené Medzinárodnými audítorskými štandardami, Etickým kódexom, regulačnými a právnymi predpismi tak, aby boli dodržané audítorské zásady a tým aj kvalita výkonu práce, profesionalita, spoľahlivosť a objektivita. V jednotlivých etapách overovania vyhodnocujem dodržiavanie všetkých relevantných predpisov záväzných pre výkon auditu. Vo svojej činnosti sa riadim vnútorným systémom zabezpečenia kvality. Tento systém zahŕňa zásady a postupy, ktoré riešia zodpovednosť za riadenie systému kvality v audítorskej činnosti, etické požiadavky, akceptáciu a pokračovanie vo vzťahu s klientom, stratégiu a plánovanie zákazky, realizáciu zákazky a monitorovanie.
- previerka zabezpečenia kvality zákazky
- previerka postupov audítora
Pred samotným vydaním správy o štatutárnom audite prebieha previerka kvality, ktorú vykonáva licencovaný audítor. Previerka pozostáva z kontroly správy audítora a účtovnej závierky, iných finančných údajov, ktoré sú súčasťou správy, plánu auditu, zhrnutí výsledkov v memorande, iných informácií a dôkazov v pracovnej dokumentácii. Až keď sa audítor vykonávajúci previerku ubezpečí, že boli dodržané primerané úsudky a závery v súlade s Medzinárodnými audítorskými štandardmi a inými relevantnými postupmi a predpismi platnými v SR, vydá zodpovedná audítorka správu o štatutárnom audite.
Previerka zabezpečenia kvality SKAu bola vykonaná dňa 24.10.2014
V účtovnom období 2016 som vykonala audit v nasledovných subjektoch verejného záujmu.
Výnosy za rok 2016 celkom: 53 398 EUR
Výnosy zo zákaziek subjektov verejného záujmu za rok 2016: 4 325 EUR
Každý rok svoju nezávislosť k overovanému subjektu preverujem a analyzujem podľa ustanovení §19 ods.1 Zákona. Pravidelne sledujem prekážky výkonu auditu, ktoré by mohli ohroziť moju nezávislosť v súlade s § 19 ods. 2 a 3 Zákona. V subjektoch verejného záujmu, ktoré som v uplynulom období overovala, neposkytujem žiadne iné služby. Vyhodnotenie nezávislosti je súčasťou audítorskej dokumentácie.
Sústavné vzdelávanie je jednou z kľúčových zásad audítora, pretože je to významný nástroj pri zvyšovaní kvality poskytovaných služieb. V súlade s požiadavkami medzinárodných vzdelávacích štandardov IFAC a podľa § 29 ods.5 Zákona je audítor povinný absolvovať v trojročnom vzdelávacom cykle minimálne 120 hodín, najmenej však 20 hodín ročne. Pravidelne sa zúčastňujem na vzdelávacích aktivitách organizovaných Slovenskou komorou audítorov .
Ing. Margita Marková – audítor
Viničná cesta 70
Tel.: +421-45-6857749
Fax: +421-45-6857748
Mobil: +421-905-463785
Email: margita.markova@ecomamk.sk
Copyright © 2008 - 2018 Pavel Fábry

References: § 24
 § 24
 § 2
 § 21
 §19
 § 19
 § 29